Justering av retningslinjer - Forprosjekt scenekunst

**TILSKUDDSORDNINGEN FOR FORPROSJEKT - SCENEKUNST**

**Del 1 – Retningslinjer for søknad - Tilskuddsordningen for forprosjekt scenekunst.**

1. **Om ordningen / formål for ordningen**

Ordningen har som formål å stimulere til utvikling og utforskning av metoder, konsepter og idéer innen den profesjonelle scenekunsten. Forprosjektet skal forståes som en kunstnerisk prosess som skjer forut for, eller uavhengig av, en eventuell produksjon.

1. **Hvem kan søke**

Alle profesjonelle scenekunstnere kan søke. Det kan søkes både som privatperson og virksomhet.

Vedrørende søknader fra virksomheter med fast årlig statstilskudd, se punkt 5.

1. **Hva kan det søkes om tilskudd til?**

Forprosjektet kan være viet utvikling av et kunstnerisk konsept eller en idé. I forprosjektet kan det alternativt arbeides med aspekter av et kunstnerskap, eller med utforskning av nye kunstneriske metoder eller retninger. Forprosjektet kan gjennomføres individuelt eller i samarbeid med andre.

Normalt gis det tilskudd inntil kr 100 000 kr. Det kan søkes om inntil 200 000 kroner ved særlige behov, for eksempel i tilfeller der forprosjektet inkluderer et stort antall aktører.

Det gis blant annet tilskudd til:

* Scenetekstutvikling
* Koreografiutvikling
* Utvikling eller utprøving av materiale
* Utforskning av teknikker og metoder
1. **Hva kan det ikke søkes om tilskudd til?**

Det gis ikke tilskudd til:

* Etablering av arenaer
* Stipend for deltakelse på kurs o.l.
* Dramatiseringer, filmmanuskripter eller oversettelser
* Produksjon eller aktiviteter som normalt er del av en prøveperiode
* Det gis normalt ikke tilskudd til arbeidsvisninger
* Gjenopptakelser av allerede produserte forestillinger

Arbeidsvisninger anses normalt ikke som del av et forprosjekt. Dersom arbeidsvisninger inngår i forprosjektperioden, skal det begrunnes særlig hvorfor dette er en viktig del av utforskningen

Søknader til prosjekter som har fått avslag innen samme budsjettår, vil ikke kunne motta støtte med mindre det foreligger vesentlige endringer i prosjektet og endringene kommer tydelig fram av søknaden (nytt budsjettår starter 1. desember).

Som hovedregel gis det ikke støtte til tiltak som er satt i gang før søknad om støtte er innsendt.

Det kan ikke søkes om tilskudd til prosjekter som faller utenfor Norsk kulturråds formål, jf. Lov om Norsk kulturråd § 1.

1. **Vurdering av søknaden**

I vurderingen av alle søknader til Norsk kulturfond legges det vekt på prosjektets ulike kvaliteter, planene for gjennomføringen, faglig innhold og profesjonalitet. Søknadens relevans i henhold til ordningens formål, Kulturrådets strategi og Kulturrådets områdeplan for scenekunst vurderes også.

Virksomheter med fast årlig statstilskudd innvilges normalt ikke støtte fra Norsk kulturfond. Ved søknader fra virksomheter med fast årlig statstilskudd blir det gjort en vurdering av/lagt vekt på

* om tiltaket ligger utenfor virksomhetens kjerneoppgaver
* om tiltaket bidrar til samarbeid med det frie feltet, utover virksomhetens ordinære samarbeid med dette feltet
* virksomhetens egeninnsats/bidrag til tiltaket det søkes tilskudd til

Andre hensyn som vektlegges i den samlede prioriteringen er gjennomføringsevne, geografisk spredning og bredde i uttrykk, stemmer og sjangre.

Forsinkelser som ikke er avtalt, eller manglende rapport/regnskap i tidligere saker hvor søkeren har fått tildelinger, vil bli vektlagt ved vurderingen av søknaden.

1. **Krav til søknaden**

Søknaden skal leveres via Kulturdirektoratets elektroniske søknadsportal innen utløpet av søknadsfristen. Søknaden må tilfredsstille de til enhver tid gjeldende krav og retningslinjer som er fastsatt av Kulturrådet. Søknader som ikke er kommet inn innen søknadsfristens utløp, eller som faller utenfor ordningen, vil bli avvist.

**Obligatoriske vedlegg:**

* Dersom forprosjektet gjelder scenetekstutvikling, skal det vedlegges et tekstutdrag eller del av manuskript, maks 5 sider.

**Anbefalte vedlegg:**

* Kortfattet CV til søker og medvirkende. Disse samles i én PDF-fil.
1. **Utmåling av tilskudd / beregning av tilskudd**

Kulturrådet kan, i kontrakt for tilskudd (heretter kontrakten), stille krav om at tilskuddet kun kan disponeres til definerte deler av prosjektet. Dersom en søknad omfatter elementer som faller utenfor ordningen, vil tilskuddet bli redusert deretter.

**Del 2 – Vilkår for utbetaling.**

**Rapportering og regnskap**

Tilskuddsmottaker skal sende rapport og regnskap senest tre måneder etter sluttdatoen som er satt for prosjektet. Dersom det ikke er avtalt utsettelse med Kulturdirektoratet, gjelder sluttdatoen som er oppgitt i søknaden.

Den faglige rapporten skal gjøre rede for gjennomføringen av prosjektet, sett i forhold til prosjektbeskrivelsen og vilkår for tilskuddet. Dersom forprosjektet gjelder scenetekstutvikling, skal teksten vedlegges rapporten.